જો કે, સિઝનનો પ્રથમ વરસાદ હોઈ લોકોએ તેને આવકાર્યો હતો અને વરસાદની મોજ માણી હતી. અડધો કલાક સુધી સતત વરસેલા વરસાદના કારણે ગોપીનાળા સહિત કેટલાક વિસ્તારોમાં સામાન્ય પાણી ભરાયાં હતાં. જો કે, માત્ર ૧૨ મિમિ જેટલો વરસાદ નોંધાયો હતો. તો જોટાણા પંથકમાં પણ ૨ મિમિ વરસાદ વરસ્યો હતો. ભારે વરસાદી ઝાપટાના કારણે વાતાવરણમાં ઠંડક પ્રસરતાં લોકોએ ઉકળાટથી આંશિક રાહત અનુભવી હતી. અડધા ઈંચ જેટલો સામાન્ય વરસાદ પડવા છતાં ગોપીનાળામાં પાણી ભરાતાં વાહનોની અવરજવરમાં મુશ્કેલી પડી હતી. જેને લઈને જેલરોડ અને ડેરીરોડ તરફથી આવતાં વાહનોના કારણે અહીં ટ્રાફિકજામ સર્જાયો હતો.